Steven Weinberg
<s>Steven Weinberg (New York, 3. svibnja 1933. - 23. 7. 2021), američki teorijski fizičar.</s><s>Diplomirao (1954.) na Sveučilištu Cornell, doktorirao (1957.) na Sveučilištu Princeton.</s><s>Profesor na Kalifornijskom sveučilištu u Berkeleyu i na Harvardu.</s><s>Bavi se kozmologijom i fizikom elementarnih čestica.</s><s>S A. Salamom i S. L. Glashowom dobio Nobelovu nagradu za fiziku 1979. za razvoj elektroslabe teorije.</s>

<s>Elektroslaba teorija</s>

<s>Elektroslaba teorija je teorija ustanovljena pri pokušajima formulacije konzistentne teorije slabih međudjelovanja, po uzoru na kvantnu elektrodinamiku.</s><s>Konstrukciju takve teorije započeli su u 1960-ima S. L. Glashow, A. Salam i S. Weinberg, temeljeći je na četirima prijenosnicima sile od kojih su dva nabijena, a dva neutralna.</s><s>Eksperimentalna potvrda dodatne, neutralne slabe struje, koju ta konstrukcija predviđa, donijela je tim autorima Nobelovu nagradu za fiziku 1979.</s><s>Za samu matematičku formulaciju te teorije, koja omogućuje i njezinu iscrpnu eksperimentalnu provjeru, 1999. dodijeljena je još jedna Nobelova nagrada za fiziku G. ’t Hooftu i M. Veltmanu.</s>

<s>Izvori</s>

<s>Američki fizičari
Dobitnici Nobelove nagrade za fiziku
Teoretski fizičari
Rođeni 1933.</s><s>Umrli 2021.</s>

